І ўсё ж рукачынная праца першасная. На пачатку навучання камп’ютар у справу не задзейнічаны. Першы курс — гэта нашы спецыфічныя дысцыпліны. Толькі па эскізнай графіцы ў другім семестры студэнт мусіць прадставіць каля сотні накідаў. А яшчэ вывучаюцца асновы кампазіцыі, колеразнаўства, эксперыментальны малюнак, не кажучы пра акадэмічныя малюнак і жывапіс. Калі з такім досведам, з такімі ведамі сядаеш за камп’ютар, дык ён для цябе ўсяго толькі памочнік у справе, а не выратавальнік у крытычнай сітуацыі.